**ΑΝΑΚΟΙΝΩΣΗ**

**ΠΡΑΚΤΙΚΗ ΑΣΚΗΣΗ ΦΟΙΤΗΤΩΝ ΤΜΗΜΑΤΟΣ ΜΑΙΕΥΤΙΚΗΣ ΔΙ.ΠΑ.Ε**

Κατόπιν της δημοσίευσης του ΦΕΚ 1872/τ.Β΄/08-05-2021  πραγματοποιήθηκε άρση της αναστολής της πρακτικής άσκησης δια ζώσης των φοιτητών και μπορεί να διενεργηθεί σύμφωνα με τους όρους της υπό στοιχεία Δ1α/ΓΠ.οικ.28259/7.5.2021 (ΦΕΚ 1866/τΒ΄/7-5-2021) κοινής Υπουργικής Απόφασης "Εφαρμογή του υποχρεωτικού μέτρου του διαγνωστικού ελέγχου νόσησης από τον κορωνοϊό COVID-19 σε φοιτητές, διδακτικό και λοιπό προσωπικό των ανώτατων εκπαιδευτικών ιδρυμάτων" όπως εκάστοτε ισχύει. Οι φοιτητές των προγραμμάτων σπουδών πρώτου και δεύτερου κύκλου Α.Ε.Ι., από 10.5.2021 και εξής, δύνανται να διεξάγουν πρακτική άσκηση σύμφωνα με τα οριζόμενα στο πρόγραμμα σπουδών τους, εφόσον οι φορείς στους οποίους διεξάγεται η πρακτική άσκηση δεν τελούν σε προσωρινή απαγόρευση λειτουργίας και σύμφωνα με τους ειδικότερους όρους και κανόνες για τη διασφάλιση της δημόσιας υγείας, οι οποίοι έχουν τεθεί σε ισχύ για τους εργαζομένους κάθε φορέα.

Κατά τη διάρκεια της πρακτικής άσκησης θα πρέπει οπωσδήποτε να ληφθεί μέριμνα ώστε να τηρούνται οι κανόνες για τη διασφάλιση της δημόσιας υγείας, οι οποίοι έχουν τεθεί σε ισχύ για τους εργαζομένους κάθε φορέα.

**Προϋποθέσεις για Πρακτική Άσκηση**

Για την πραγματοποίηση της πρακτικής άσκησης ο φοιτητής πρέπει να:

• Βρίσκεται σε τυπικό εξάμηνο μεγαλύτερο του ΣΤ’ ή Ζ ́ για τα τμήματα με προγράμματα σπουδών οκτώ (8) εξαμήνων.

• Έχει παρακολουθήσει με επιτυχία τα 2/3 των μαθημάτων του προγράμματος σπουδών.

• Έχει περάσει όλα τα μαθήματα ειδικότητας.

**Δικαιολογητικά που πρέπει να καταθέσει ο/η φοιτητής -τρια στη Γραμματεία του Τμήματος από 17-25/5/21**:

1. **Αίτηση έναρξης Π.Α.** από τη Γραμματεία του Τμήματος Μαιευτικής για το Εαρινό Εξάμηνο 2020-21.
2. **Φωτοτυπία Βιβλιαρίου καταθέσεων Τράπεζας Πειραιώς.** Ο φοιτητής ανεβάζει στο Π.Σ. του Γ.Π.Α. ΕΣΠΑ φωτοτυπία του ΙΒΑΝ του Τραπεζικού λογαριασμού της Τράπεζας Πειραιώς στον οποίο Δικαιούχος-πρώτο όνομα είναι ο ίδιος. Σε περίπτωση συνδικαιούχου, ο φοιτητής θα πρέπει να εκδώσει νέο Τραπεζικό λογαριασμό έτσι ώστε Δικαιούχος είναι ο ίδιος.
3. **Φωτοτυπία Αστυνομικής Ταυτότητας.**
4. **Φωτοτυπία Ακαδημαϊκής Ταυτότητας Φοιτητή.**
5. **Προσωπικό Εκκαθαριστικό Εφορίας φορολογικού έτους 2019** (εφόσον υποβάλλει φορολογική δήλωση ο φοιτητής) ή Φωτοτυπία 1ης & 4ης σελ. του Ε1\_2018 των γονέων (σε περίπτωση που δεν υποβάλλει φορολογική δήλωση ο φοιτητής).
6. **Βεβαίωση Α.Μ.Κ.Α.**
7. **Βεβαίωση Α.Μ.Α. ΕΦΚΑ**. (Εφόσον έχει απασχοληθεί στο παρελθόν ο φοιτητής θα ανεβάσει τον Αριθμό Μητρώου Ασφαλισμένου ΕΦΚΑ-πρώην ΙΚΑ. Εφόσον δε διαθέτει ΑΜΑ, θα πρέπει να μεταβεί σε υποκατάστημα του ΕΦΚΑ που ανήκει και με την προσκόμιση των απαραίτητων δικαιολογητικών στην Υπηρεσία θα απογραφεί και θα λάβει ΑΜΑ. Συνήθως δίνουν ως ΑΜΑ εσωτερικό αριθμό του Συστήματός τους.
8. **Αναλυτική Βαθμολογία**. (Δύναται να σας αποσταλεί και ηλεκτρονικά από τη Γραμματεία του Τμήματος).
9. **Βεβαίωση από την Γραμματεία του Τμήματος ότι πληροίτε τις προϋποθέσεις για πρακτική άσκηση**
10. **Πιστοποιητικό Οικογενειακής Κατάστασης** από αρµόδια δηµοτική αρχή (του τελευταίου εξαµήνου) (Υποχρεωτική η προσκόμιση του ως άνω εγγράφου)
11. Οι **πολύτεκνοι** θα υποβάλλουν πιστοποιητικό πολυτεκνίας από την Ανώτατη Συνομοσπονδία Πολυτέκνων Ελλάδας.
12. Τα **παιδιά διαζευγµένων γονέων** θα πρέπει να προσκοµίσουν δικαστική απόφαση ή συμβολαιογραφική πράξη όπου θα προσδιορίζεται η επιµέλεια.
13. Η **μονογονεϊκότητα** τεκμηριώνεται: α) απόφαση δικαστηρίου – διαζευκτήριο που ρυθμίζει την επιμέλεια ή β) προσωρινή απόφαση δικαστηρίου που ρυθμίζει την επιμέλεια ή συμβολαιογραφική πράξη.
14. **Πιστοποιητικό υγειονομικής επιτροπής,** (σε περίπτωση προβλήματος υγείας του/της φοιτητή/τριας) σύμφωνα με το εκάστοτε ισχύον σύστημα πιστοποίησης αναπηρίας (ΚΕΠΑ ΕΦΚΑ), το οποίο να είναι σε ισχύ κατά την υποβολή της ηλεκτρονικής αίτησης Π.Α. Αν το πιστοποιητικό υγειονομικής επιτροπής δεν διασαφηνίζει τα κινητικά προβλήματα, αλλά μόνο αναπηρία άνω του 67%, τότε συμπληρωματικά απαιτείται ιατρική γνωμάτευση από δημόσιο νοσοκομείο, με υπογραφή και σφραγίδα διευθυντού είτε κλινικής ΕΣΥ ή εργαστηρίου ή πανεπιστημιακού τμήματος αντίστοιχα, που θα βεβαιώνει ότι η συγκεκριμένη αναπηρία που πιστοποιείται από την υγειονομική επιτροπή προκαλεί ή συνδέεται με σοβαρά κινητικά προβλήματα.

**ΟΣΟΙ ΦΟΙΤΗΤΕΣ -ΤΡΙΕΣ ΚΑΤΕΘΕΣΑΝ ΤΑ ΠΑΡΑΠΑΝΩ ΔΙΚΑΙΟΛΟΓΗΤΙΚΑ ΣΤΟ ΠΡΟΗΓΟΥΜΕΝΟ ΧΕΙΜΕΡΙΝΟ ΕΞΑΜΗΝΟ Π.Α 2020-21 ΚΑΙ ΔΕΝ ΕΧΟΥΝ ΑΛΛΑΓΕΣ ΑΥΤΩΝ ΜΠΟΡΟΥΝ ΝΑ ΚΑΤΑΘΕΣΟΥΝ ΜΟΝΟ ΤΑ ΔΙΚΑΙΟΛΟΓΗΤΙΚΑ 1., 8.,9. ΣΤΟ ΕΑΡΙΝΟ 2020-21.**

**ΟΛΑ ΤΑ ΔΙΚΑΙΟΛΟΓΗΤΙΚΑ ΠΡΕΠΕΙ ΝΑ ΚΑΤΑΤΕΘΟΥΝ ΣΤΗΝ ΓΡΑΜΜΑΤΕΙΑ ΤΟΥ ΤΜΗΜΑΤΟΣ ΓΙΑ ΤΗΝ ΕΠΙΤΡΟΠΗ Π.Α ΣΕ ΥΛΙΚΗ ΜΟΡΦΗ.**

Η ΕΠΙΤΡΟΠΗ Π.Α. ΤΟΥ ΤΜΗΜΑΤΟΣ ΜΑΙΕΥΤΙΚΗΣ -ΔΙ.ΠΑ.Ε

ΔΗΜΗΤΡΟΠΟΥΛΟΥ ΕΛΕΝΗ

ΤΑΟΥΣΑΝΗ ΕΛΕΥΘΕΡΙΑ

ΘΕΟΔΩΡΙΔΟΥ ΑΝΑΤΟΛΗ